Ljudmila Putina

Ljudmila Putina (vene Людмила Александровна Путина, (neiupõlvenimi Škrebnjova; sündinud 6. jaanuaril 1958 Kaliningradis) on Venemaa presidendi Vladimir Putini endine abikaasa. 

6. juunil 2013 teatas paar ühisintervjuus telekanalile Rossija-24 oma abielu lõppemisest.Владимир и Людмила Путины официально сообщили о разводе, runews.ruВладимир и Людмила Путины объявили о разводе, lenta.ru, 6. juuni 2013 1. aprillil 2014 teatas Kremli pressiesindaja Dmitri Peskov, et abielu on ametlikult lahutatud.В Кремле подтвердили, что Путин официально развелся, tass.ru. 1. aprill 2014

2016. aastal abiellus Ljudmila Putina Artur Otšeretnõiga ja kannab sestpeale perekonnanime Otšeretnaja.

 Elukäik 
Nooruses oli ta stjuardess kohalikel Kaliningradi lendudel. 

1996. aastal lõpetas ta Leningradi Riikliku Ülikooli hispaania keele erialal. 

28. juulil 1983 abiellus ta Vladimir Putiniga. Neil on kaks tütart: Marija (sünd. 1985) ja Katerina (sünd. 1986 Dresdenis). Tütred õppisid Moskva Saksa Koolis, kuni Putin sai Venemaa peaministriks.

1993. aastal sattus Ljudmila Putina autoõnnetusse, kus sai raskelt viga. Pärast paranemist hakkas ta õigeusklikuks kristlaseks. 

Ljudmila Putina on vene keelt ja venekeelset haridust edendava fondiрегиональный фонд "Центр развития русского языка" (ЦРРЯ)  kuraator. On väidetud ПУТИНА Людмила Александровна , anticompromat.org , et 2000. aasta Venemaa Teaduste Akadeemia algatatud õigekirjareform katkestati Ljudmila Putina vastuseisu tõttu.

 Tunnustus 
 2002 Jacob Grimmi auhind, saksa keele kui võõrkeele edendamise eest Venemaa Föderatsioonis
 2007 Kaliningradi aukodanik

Viited

Välislingid

 V. Pribulovsky. Ljudmila Putina biograafia (vene keeles)
 Ljudmila Putina: lubage lastel koolist poppi visata, elu24.ee, 21. jaanuar 2009

Kategooria:Venemaa inimesed
Kategooria:Peterburi ülikooli vilistlased
Kategooria:Vladimir Putin
Kategooria:Sündinud 1958